# Együttműködési megállapodás (tervezet, nem kötelező érvényű minta)

Iktatási szám: …………../………….

Együttműködési megállapodás
az iskolai közösségi szolgálat
közös lebonyolításáról

|  |  |
| --- | --- |
| amelyet egyrészről  | iskola: **Budapesti Műszaki Szakképzési Centrum Verebély László Technikum** |
|  | székhely: **1139 Budapest, Üteg utca 13-15.** |
|  | képviselő: **dr. Korányi Zsanett igazgató** |
|  | OM-azonosító: **203058** |
|  | a továbbiakban: **Iskola** |
|  |  |
| másrészről | név: |
|  | székhely:  |
|  | képviselő:  |
|  | a továbbiakban: **Szervezet** |
|  | a továbbiakban együtt: Felek |

kötöttek a mai napon, az alábbi feltételekkel:

1. **A megállapodás előzményei, körülményei, célja:**

A Szakképzésről szóló 2019. évi LXXX törvényben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

**2. Az Iskola kötelezettségei, vállalásai***\****:**

Az intézmény a tanulók felkészítését az osztályfőnökök útján, csoportosan végzi.

A tanulók minden évben jelentkezési lapot töltenek ki, hogy milyen területen és mennyi időben szeretnék ellátni a szolgálatot. Ehhez a szülői beleegyező nyilatkozatot is mellékelik.

Az iskola a fogadó intézményekkel kötött megállapodásnak megfelelően év végén begyűjti a szolgálati naplót, és ez alapján kiállítja az igazolást a teljesített szolgálatról.

A tanulónak kötelessége gondoskodni arról, hogy a szolgálati idő a naplóba megfelelően bekerüljön és a fogadó intézmény által igazolt legyen. Az intézmény ezeket szúrópróba szerűen ellenőrzi.

Az iskola tájékoztatja a diákokat, a szülőket és a fogadó intézményeket arról, hogy a szolgálat tervezésénél az alábbiakra legyenek tekintettel:

* A közösségi szolgálat teljesítése során, egy órán hatvan perc közösségi szolgálati idő értendő.
* A közösségi szolgálat a helyszínén alkalmanként legkevesebb egy, legfeljebb három órás időkeretben végezhető.
* 18 éves kor alatt 14 óra pihenőidőt kell két nap között biztosítani.
* 16 éves kor alatt naponta 3 órát és hetente 12 órát dolgozhat 1 nap pihenéssel.
* 16 és 18 éves kor között 4 és fél órát lehet naponta dolgozni, hetente 18 órát

Az intézmény a fogadó szervezet által meghatározott feladatokra a jelentkeztetést, az időpontok és adatok egyeztetését a kapcsolattartón keresztül rugalmasan biztosítja.

**3. A Szervezet kötelezettségei, vállalásai\*:**

*\* hol, mikor, milyen időközönként, hány tanuló tevékenységét szervezi meg és biztosítja a feltételeket, mentort, eszközt stb.*

**Továbbá:**

(1) A fogadó szervezet köteles biztosítani:

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást és irányítást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos, szakszerű felügyeletét.

(2) Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről.

(3) Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.

(4) A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

(5) Amennyiben a tanuló bizonyítja, hogy:

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó szervezet akkor mentesül a felelősség alól, ha bizonyítja, hogy a kárt működési körén kívül eső elháríthatatlan ok vagy kizárólag a tanuló elháríthatatlan magatartása okozta. A fogadó Szervezetnek nem kell megtérítenie a kárnak azt a részét, amely a tanulónak felróható magatartásából származott.

**4. Az Iskola részéről a program felelőse és kapcsolattartója**

Név:

Beosztás: tanár, osztályfőnök

elérhetőségei:

 telefon:-15-87

 e-mail:

**5. A Szervezet részéről a program felelőse és kapcsolattartója**

…………………………………………………………………………………………… név,
elérhetőségei: ……………………………………………………………… telefonszám, e-mail

5.1 A mentor neve, feladatköre és elérhetőségei

………………………………………………………… név, feladatkör:………………………..
elérhetőségei: ……………………………………………………………… telefonszám, e-mail

**6. A programmal kapcsolatban felmerülő költségek és annak kötelezettségvállalója**\*

A BMSZC Verebély László Technikuma, valamint a BMSZC a közösségi szolgálattal kapcsolatosan felmerülő költségeket nem vállal és nem térít meg.

\* amennyiben szükséges

**7. A Felek elállási, felmondási joga**

7.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha:

* a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, és a késedelem okáról ezen idő alatt írásban sem mentik ki, vagy
* olyan körülmény merült fel vagy jut a Felek tudomására, amely alapján a program teljesülése kétségessé válik, vagy más irányt vet, vagy
* a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy
* a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, így különösen nem tesz eleget kötelezettségének, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

7.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

7.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni.

7.4. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 4 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá.

A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

*Dátum …………………………, 20…. …………….. hónap ……………nap*

Mellékletek:

|  |  |
| --- | --- |
| ……………………………………. | …………………………………….. |
| az Iskola részéről | a Szervezet részéről |